section_heading: Zaoštravanje situacije i sukobi s protivnicima
paragraph_text: Da stvar bude gora, mlađi brat Pavao II. napustio je Mladena II. i prešao u protivnički tabor, jer mu je za to, prema nekim izvorima, ponuđena čak i banska stolica, nakon što Mladen II. bude maknut s nje. Tako je banu preostala samo podrška ostale njegove braće i gradova koji su bili u njihovoj vlasti: Klisa, Splita, Omiša, Nina, Ostrovice, Bribira i Skradina.